smcproject/ml-wiki-sentences huggingface dataset:
പുലിറയിറങ്ങുന്നതു മൂലമുള്ള ഗ്രാമീണ ജീവിതത്തിലെ അസ്വസ്ഥതകൾ ചിത്രത്തിന്റെ പ്രധാന ഉള്ളടക്കമാണ്.
1979-ൽ സുകുമാരനെ നായകനാക്കി നിർമ്മാണം ആരംഭിച്ച എവിടെയോ ഒരു ശത്രു എന്ന സിനിമയുടെ പുനരാവിഷ്‌കാരമാണ്‌ ഈ ചിത്രം.
എന്നാൽ ഈ ചിത്രം പുറത്തിറങ്ങിയിരുന്നില്ല.
ഓസ്ട്രേലിയ, കേരളത്തിലെ കണ്ണവം വനങ്ങൾ, കുടക്, വയനാട്, കോഴിക്കോട് ബാലുശ്ശേരി തെച്ചി എസ്റ്റേറ്റ് എന്നിവിടങ്ങളിലായി ചിത്രീകരണം നടത്തി.
അവലംബം പുറത്തേക്കുള്ള കണ്ണികൾ ഏഴാമത്തെ വരവ് ഇന്റർനെറ്റ് മൂവി ഡാറ്റാബേസിൽ
ഏഴിമല നരയൻകണ്ണൂർ അമ്പലം ഇംഗ്ലീഷ് വിലാസം https://ml.wikipedia.org/wiki/Narayan_Kannur_temple
മൂഷക രാജാക്കന്മാരുടെ തലസ്ഥാനമായിരുന്ന ഏഴിമലയിൽ കടൽത്തീരത്തിനോട് ചേർന്ന് സ്ഥിതിചെയ്യുന്ന ഒരു അമ്പലമാണ് നരയൻകണ്ണൂരപ്പൻ അമ്പലം (Narayan Kannur temple) .
തുലാമാസത്തിലെ കടലാട്ടുവാവിന് കുളിച്ചുതൊഴുകയും പിതൃക്കളുടെ ജാതകം കടലിലൊഴുക്കുകയും ചെയ്യുന്നതായിരുന്നു പ്രധാനം.
ഈ അമ്പലത്തിന്റെ സോപാനത്തിന്റെ വലതുഭാഗത്ത് വട്ടെഴുത്തിലുള്ള ശിലാരേഖ കൂടിയുണ്ട്.
മൂഷകവംശ കാവ്യത്തിൽ പറയുന്ന വിക്രമരാമൻ എന്ന രാജാവാണ് ഈ അമ്പലത്തിനുവേണ്ടി ഭൂമി ദാനം ചെയ്തിരിക്കുന്നതെന്ന് പറയുന്നത് .
നരയൻകണ്ണൂർ രേഖ
ക്രിസ്തുവർഷം 1075 ആണ് നരയൻകണ്ണൂർ അമ്പലത്തിലെ ശിലാഫലകത്തിലെ ശാസനത്തിന്റെ കാലം .
ശ്രീകുന്ത ആളുവരൈയാരാല സമ്പാദിച്ചിതു എന്ന രണ്ടാംഖണ്ഡത്തിലെ വാക്യം കരിങ്കൽ പുതുക്കിപ്പണിതത് 1075 ലാണ്.
ഒരു രൂപാ നോട്ട്
ഭാരത സർക്കാർ നേരിട്ട് അച്ചടിച്ച് വിതരണം ചെയ്ത ഏക കറൻസി നോട്ടാണ്‌ ഒരു രൂപ നോട്ട് .
ഇന്ത്യയിൽ മറ്റു കറൻസികൾ റിസർവ്‌ ബാങ്ക്‌ ഗവർണർ പുറത്തിറക്കുമ്പോൾ, ഒരു രൂപാ നോട്ടിലുള്ള അധികാരം ഭാരതീയ സർക്കാർ തുടരുകയായിരുന്നു.
റിസർവ്‌ ബാങ്ക്‌ ഗവർണറൂടെ ഒപ്പിനു പകരം, കേന്ദ്ര ധനകാര്യമന്ത്രാലയത്തിലെ സെക്രട്ടറിയുടെ ഒപ്പാണ്‌ ഈ നോട്ടുകളിൽ പതിച്ചിരിക്കുന്നത്.
ബ്രിട്ടീഷ് ഭരണത്തിന്റെ അവസാനകാലങ്ങളിൽ ഒരു രൂപാ നോട്ട് പുറത്തിറക്കിയിരുന്നെങ്കിലും ഇടയ്ക്ക് വച്ചിത് നിലച്ചു പോയി.
രണ്ടാം ലോകമഹായുദ്ധകാലത്ത് അടിയന്തര സം‌വിധാനം എന്നനിലയിൽ 1940 ഓഗസ്റ്റ് മുതൽ വീണ്ടും ഒരു രൂപാ നോട്ട് അടിച്ചിറക്കി.
ഒരു രൂപാ നാണയത്തിന്റെ അതേ നിലവാരത്തിലാണ്‌ ഇതും പുറത്തിറക്കിയത്.
1917 നവംബർ 30-നാണ് 1 രൂപ നോട്ട് ആദ്യമായി അവതരിപ്പിച്ചത്, എന്നാൽ 1926-ൽ അച്ചടി നിർത്തിവച്ചു.
1940-ൽ അച്ചടി പുനരാരംഭിക്കുകയും 1994 വരെ തുടരുകയും ചെയ്തുവെങ്കിലും ചെലവ് ചുരുക്കൽ നടപടികൾ മൂലം അച്ചടി വീണ്ടും നിർത്തി.
2015-ൽ രണ്ടാമതും അച്ചടി പുനരാരംഭിച്ചു.
പുതുതായി അച്ചടിച്ച നോട്ടുകൾ 2015 മാർച്ച് 5-ന് രാജസ്ഥാനിലെ ശ്രീനാഥ്ജി ക്ഷേത്രത്തിൽ വച്ച് ധനകാര്യ സെക്രട്ടറി രാജീവ് മെഹ്‌റിഷി ആദ്യമായി പുറത്തിറക്കി.
2020 ഫെബ്രുവരി 7-ലെ ഗസറ്റ് ഓഫ് ഇന്ത്യ-ലെ പ്രസിദ്ധീകരണം അനുസരിച്ച് ഈ നോട്ടുകൾ ഇഷ്യൂ ചെയ്യാൻ ആർബിഐ വീണ്ടും തീരുമാനിച്ചു.
ഇതും കാണുക ഇന്ത്യൻ രൂപ ബ്രിട്ടീഷ് ഇന്ത്യ യുടെ ഒരു രൂപാ നോട്ട്
അവലംബം കൂടുതൽ അറിവിന് ബ്രിട്ടീഷ് ഇന്ത്യാ പതിപ്പുകൾ - ഭാരതീയ റിസർവ് ബാങ്ക് Archived 2012-01-18 at the Wayback Machine .
ഭാരതീയ നോട്ടുകൾ - ഭാരതീയ റിസർവ് ബാങ്ക് Archived 2008-05-16 at the Wayback Machine .
അപൂർവ നോട്ടുകളുടെ ശേഖരം - വാർത്ത പഴയ ഭാരതീയ നോട്ടുകൾ, വിക്ടോറിയ ഛായചിത്ര ശ്രേണി - ഇഅമേസിങ്സ് Archived 2008-05-14 at the Wayback Machine .
കറൻസികൾ - സിഎംഇന്ത്യ Archived 2008-07-05 at the Wayback Machine .
ഗൾഫ് രൂപ, ചരിത്രം - ഇസ്ലാമിക്ബാങ്ക്നോട്ട്സ് Archived 2003-06-30 at the Wayback Machine .
ഖത്തർ ദുബായ് - ഇസ്ലാമിക്ബാങ്ക്നോട്ട്സ് Archived 2017-02-18 at the Wayback Machine .
ബാങ്ക് നോട്ടുകൾ Archived 2009-03-16 at the Wayback Machine .
ഡൊളറൈസേഷൻ Archived 2013-10-29 at the Wayback Machine .
ഒരു വിലാപം
വി.സി. ബാലകൃഷ്ണപ്പണിക്കർ എഴുതിയ മലയാളത്തിലെ പ്രശസ്തമായ വിലാപകാവ്യം .
വിഷൂചികാരോഗം പിടിപെട്ടു മരണമടഞ്ഞ പ്രിയയുടെ വിയോഗത്തിൽ വിലപിക്കുന്ന പുരുഷനാണ് വി.സി.ബാലകൃഷ്ണപ്പണിക്കരുടെ കൃതിയിലെ കഥാപാത്രം.
സ്രഗ്ധരാ വൃത്തത്തിലെഴുതിയിരിക്കുന്ന ഈ കാവ്യത്തിലെ 27 ശ്ലോകങ്ങളിൽ കവിയുടെ ആത്മനിഷ്ഠയിൽ നിന്ന് ഉടലെടുക്കുന്ന ലൗകികതയും തത്വചിന്തയും വ്യക്തമാണ്.
മലയാളത്തിലെ ആദ്യകാല റൊമാൻറിക് പ്രസ്ഥാനത്തിൽ ഈ കൃതിക്ക് പ്രമുഖമായ സ്ഥാനമുണ്ട് .
1908ൽ പടർന്നുപിടിച്ച വിഷൂചികാരോഗത്തിൽ അദ്ദേഹത്തിന്റെ അമ്മയും രണ്ട് അമ്മാവന്മാരും ഒരനുജനും മരണപ്പെട്ടിരുന്നു.
അമ്മയുടെ മൃതദേഹത്തിനടുത്ത് നിസ്സഹായനായും ചിലപ്പോൾ നിസ്സംഗനായും ഇരിക്കുന്ന  അച്ഛന്റെ രൂപം കവിഹൃദയത്തെ ആഴത്തിൽ സ്വാധീനിച്ചതാണ് ഒരു വിലാപം എന്ന കാവ്യമായി മാറിയത്.
↑ ശോകഃ ശ്ലോകത്വമാഗതഃ - ധ്വന്യാലോകം
http://digitalpaper.mathrubhumi.com/77934/Malappuram/27-Dec-2012#page/15/1%5Bപ്രവർത്തിക്കാത്ത+കണ്ണി%5D
ഒരു വിശേഷപ്പെട്ട ബിരിയാണിക്കിസ്സ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
കിരൺ നാരായണൻ രചനയും സംവിധാനവും നിർവഹിച്ച് 2017-ൽ പുറത്തിറങ്ങിയ ഒരു മലയാളം ചലച്ചിത്രമാണ് ഒരു വിശേഷപ്പെട്ട ബിരിയാണിക്കിസ്സ .
↑ "ഒരു വിശേഷപ്പെട്ട ബിരിയാണിക്കിസ്സയുടെ ഫസ്റ്റ്‌ലുക്ക് പോസ്റ്റർ'" .
Mathrubhumi.com .
February 03, 2017.
Retrieved September 24, 2017.
ഒരു രാജ്യവും രണ്ട് സംവിധാനങ്ങളും History of the People's Republic of China (PRC) 1949–1976 Mao era Revolution Korean War Zhen Fan Three-anti/five-anti campaigns Hundred Flowers Campaign Anti-Rightist Movement Great Leap Forward ( Great Chinese Famine ) Cultural Revolution ( Lin Biao Gang of Four Tiananmen Incident ) 1976–1989 Restructuring Economic reform Sino-Vietnamese War Beijing Spring Anti-Spiritual Pollution Campaign Tiananmen protests 1989–2002 Rising power One country, two systems ( Hong Kong Macau ) Chinese reunification 2002– present China today Sichuan earthquake Beijing Olympics Shanghai 2010 Expo Wang Lijun incident 2015 China Victory Day Parade Anti-corruption campaign after the 18th Party Congress History of China PRC constitution Beijing Shanghai Generations of leadership 1.
ചൈനയുടെ പരമോന്നത നേതാവ് ഡെങ് സിയാവോപിങ് കൊണ്ടുവന്ന ഒരു ഭരണഘടനാ തത്ത്വമാണ് " ഒരു രാജ്യവും രണ്ട് സംവിധാനങ്ങളും " എന്നത്.
1980-കളിൽ ചൈനയുടെ പുനരേകീകരണത്തിനായാണ് ഈ സംവിധാനം കൊണ്ടുവന്നത്.
ഒരു ചൈനയേ ഉണ്ടാവുകയുള്ളൂ എന്നും ഹോങ്ക് കോങ് , മകാവു എന്നിവ പോലെയുള്ള സ്ഥലങ്ങൾക്ക് അവയുടെ മുതലാളിത്ത സാമ്പത്തിക വ്യവസ്ഥയും രാഷ്ട്രീയ സംവിധാനവും തുടരാമെന്നുമാണ് ഈ തത്ത്വത്തിന്റെ അടിസ്ഥാനം.
ചൈനയുടെ മറ്റ് പ്രദേശങ്ങൾ സോഷ്യലിസ്റ്റ് സംവിധാനത്തിൻ കീഴിൽ തുടരുകയും ചെയ്യും.
ഈ തത്ത്വമനുസരിച്ച് മൂന്ന് പ്രദേശങ്ങളും അവരവരുടെ രാഷ്ട്രീയവും നിയമപരവും സാമ്പത്തികവുമായ സംവിധാനങ്ങൾ തുടരും.
വിദേശരാജ്യങ്ങളുമായുള്ള ബന്ധങ്ങളും ഇതിലുൾപ്പെടുന്നു.
തായ്‌വാന് തങ്ങളുടെ സൈനിക വിഭാഗങ്ങൾ പോലും ഈ തത്ത്വമനുസരിച്ച് തുടരാവുന്നതാണ്.
പശ്ചാത്തലവും ഹോങ്കോങ്ങിന്റെ സ്ഥിതിയും
ബ്രിട്ടന്റെ ഒരു കോളനിയായിരുന്നു ഹോങ്ക് കോങ്.
ഗവർണറായിരുന്നു 156 വർഷത്തേയ്ക്ക് ( ജപ്പാന്റെ അധിനിവേശമൊഴികെയുള്ള വർഷങ്ങളിൽ ഹോങ്ക് കോങ് ഭരി‌ച്ചിരുന്നത്).
1997 വരെ ഈ സ്ഥിതി തുടർന്നു.
ആ വർഷമാണ് ഈ പ്രദേശം ചൈനയ്ക്ക് തിരികെ നൽകപ്പെട്ടത് .
തിരികെ ലഭിക്കുന്നതിന് മുൻപ് ചൈനയും ബ്രിട്ടനും തമ്മിലുള്ള കരാറും ഹോങ് കോങ്ങിന്റെ ഭരണഘടനയൂം മറ്റും ചൈന അംഗീകരിച്ചു.
ഹോങ്ക് കോങിലെ അടിസ്ഥനനിയമം സ്വന്തം കറൻസിയും കാപ്പിറ്റലിസ്റ്റ് സാമ്പത്തിക വ്യവസ്ഥയും ഇവിടെ തുടരാനുള്ള വ്യവസ്ഥകളാണ് കരാറിലുണ്ടായിരുന്നത്.
നിയമ വ്യവസ്ഥയും , ജനപ്രതിനിധി സഭയും ജനങ്ങളുടെ അവകാശങ്ങളും സ്വാതന്ത്ര്യവും അൻപത് വർഷത്തേയ്ക്ക് സംരക്ഷിച്ചുകൊണ്ടാണ് ഹോങ്ക് കോങ് ചൈനയുടെ ഒരു പ്രത്യേക ഭരണപ്രദേശമായത്.
ഈ കരാർ 2047-ൽ ഇല്ലാതെയാകും.
അന്താരാഷ്ട്ര രംഗത്ത് ഹോങ്ക് കോങിന് സ്വന്തമായി പ്രവർത്തിക്കുവാൻ ഈ സംവിധാനത്തിലൂടെ സാധിക്കുന്നുണ്ട്.
ലോക വ്യാപാരസംഘടന , ഒളിമ്പിക്സ് എന്നിവിടങ്ങളിൽ ചൈനയുടെ ഭാഗമായല്ല ഹോങ്ക് കോങ് പങ്കെടുക്കുന്നത്.
റെൻമിൻബി ഹോങ്ക് കോങിൽ നിയമപരമായ കറൻസി‌യല്ല.
ഹോങ്ക് കോങ് ഡോളർ ചൈനയിലെ കടകളിൽ സ്വീകരിക്കില്ല.
ഹോങ്ക് കോങും ചൈനയും തമ്മിലുള്ള അതിർത്തി കടക്കു‌മ്പോൾ ഒരു പെർമിറ്റ് വിസ ആവശ്യമാണ്.
ഹോങ്ക് കോങ് നിവാസികൾക്ക് ഹോങ്ക് കോങ് സ്പെഷ്യൽ അഡ്മിനിസ്ട്രേറ്റീവ് റീജിയൺ പാസ്പോർട്ടുകളാണ് ലഭിക്കുന്നത്.
ചൈനീസ് പാസ്പോർട്ടുകളല്ല .
ഔദ്യോഗിക ഭാഷകളും ചരിത്രവുമാണ് ഹോങ്ക് കോങിന് വ്യതിരിക്തമായ ഒരു വ്യക്തിത്ത്വം നൽകുന്നത്.
കാന്റൊണീസും ഇംഗ്ലീഷുമാണ് ഹോങ്ക് കോങിലെ പ്രധാന ഭാഷകൾ.
ചൈനയിലെ പ്രധാന ഭാഷ മാൻഡാരിൻ ചൈനീസാണ് .
ഇതുതന്നെയാണ് ഔദ്യോഗിക ഭാഷയും.
ചൈനയുടെ ഭരണകൂടമാണ് ഹോങ്ക് കോങ്ങിന്റെ അന്താരാഷ്ട്ര ബന്ധങ്ങൾ നിയന്ത്രിക്കുന്നത്.
അടിസ്ഥാന നിയമത്തിന്റെ വ്യാഖ്യാനം നൽകുന്നത്.
ഹോങ്ക് കോങിന് അടിസ്ഥാന നിയമപ്രകാരമുള്ള സ്വയം നിർണ്ണയാവകാശം ലഭിച്ചിട്ടില്ല എന്ന വാദമുയരുന്നുണ്ട്.
ഹോങ്ക് കോങ്ങും മകാവുവും ബൈജിങ്ങിലെ ഹോങ്ക് കോങ് സ്പെഷ്യൽ അഡ്മിനിസ്ട്രേറ്റീവ് റീജിയൺ ഓഫീസ് ജനകീയ ഗവണ്മെന്റിന്റെ ഹോങ്ക് കോങിലെ ലെയ്സൺ ഓഫീസ്
ഡെങ് സിയാവോപിങ് ഈ സംവിധാനം ഹോങ്ക് കോങിൽ ബാധകമാക്കം എന്ന് ബ്രിട്ടീഷ് പ്രധാനമന്ത്രി മാർഗരറ്റ് താച്ചറിനോട് അഭിപ്രായപ്പെട്ടു.
1997-ൽ ഹോങ്ക് കോങ്ങിന്റെ ലീസ് അവസാനിക്കാൻ പോകുന്ന സ്ഥിതിയിലായിരുന്നു ഈ പദ്ധതി മുന്നോട്ട് വയ്ക്കപ്പെട്ടത്.
പോർച്ചുഗലുമായി മകാവുവിനെ സംബന്ധിച്ചും ഈ പദ്ധതിയുടെ അടിസ്ഥാനത്തിലാണ് ചർച്ച നടന്നത്.
ഐക്യത്തിനുശേഷം ചൈനയിൽ സോഷ്യലിസമാണ് നിലനിൽക്കുന്നതെങ്കിലും ഹോങ്ക് കോങിനും മകാവുവിനും അൻപത് വർഷത്തേയ്ക്ക് അവിടെ നിലനിൽക്കുന്ന സംവിധാനം തുടരാമെന്നതായിരുന്നു കരാർ.
അൻപത് വർഷം തീരുന്നത് ഹോങ്ക് കോങിൽ 2047-ലും മകാവുവിൽ 2049 ലുമാണ്.
അന്ന് എന്ത് സംഭവിക്കുമെന്ന് ഒരിക്കലും പരസ്യപ്രസ്താവനകളുണ്ടായിട്ടില്ല.
ചൈനയുടെ ഭരണഘടനയിലെ ആർട്ടിക്കിൾ 31-ൽ ആവശ്യമെങ്കിൽ പ്രത്യേക അഡ്മിനിസ്ട്രേറ്റീവ് പ്രദേശങ്ങൾ രൂപവത്കരിക്കാനുള്ള ചട്ടമുണ്ട്.
ഹോങ്ക് കോങ്, മകാവു എന്നീ പ്രദേശങ്ങളിലെ പരമാധികാരം ചൈനയ്ക്ക് കൈമാറപ്പെട്ടത് സ്പെഷ്യൽ അഡ്മിനിസ്ട്രേറ്റീവ് റീജിയൺ എന്ന നിലയിലാണ്.
1997 ജൂലൈ 1-നും 1999 ഡിസംബർ 20-നുമാണ് പരമാധികാരം കൈമാറപ്പെട്ടത്.
ഇതും കാണുക ചൈനയുടെ ഭരണപരമായ വിഭാഗങ്ങൾ മകാവുവിലെ അടിസ്ഥാന നിയമം ഹോങ്ക് കോങ്ങിലെ അടിസ്ഥാന നിയമം ‌ഹോങ്ക് കോങ് നിയമം ഹോങ്ക് കോങിലെ നിയമസംവിധാനം മകാവുവിലെ നിയമസംവിധാനം പ്രത്യേക സാമ്പത്തിക മേഖല വോട്ടവകാശം ഹോങ്ക് കോങും ഭൂഖണ്ഡ ചൈനയും തമ്മിലുള്ള പ്രശ്നങ്ങൾ അവലംബം
ഒരു വൈദികന്റെ ഹൃദയമിതാ ഇംഗ്ലീഷ് വിലാസം https://ml.wikipedia.org/wiki/Oru_Vaidikante_Hridayamitha കെ.പി. ഷിബുവിന്റെ "ഒരു വൈദികന്റെ ഹൃദയമിതാ" എന്ന ഗ്രന്ഥത്തിന്‌ ഷാരൻ പ്രിന്റേഴ്സ് രൂപകല്പന ചെയ്ത പുറംചട്ട
കേരളത്തിൽ, കത്തോലിക്കാ സന്യാസസമൂഹമായ വിൻസെൻഷ്യൻ സഭയിൽ പുരോഹിതനായിരുന്ന കെ.പി.ഷിബു, വൈദികർക്കിടയിലെ മൂല്യച്യുതിയെ സംബന്ധിച്ച ആരോപണങ്ങൾ ഉൾക്കൊള്ളിച്ച് എഴുതിയ ആത്മകഥാപരമായ ഗ്രന്ഥമാണ്‌ ഒരു വൈദികന്റെ ഹൃദയമിതാ .
13 വർഷം വൈദികാർത്ഥിയായും 11 വർഷം വൈദികനായും വിൻസെൻഷ്യൻ സഭയിൽ കഴിഞ്ഞ ഗ്രന്ഥകാരൻ 2010 മാർച്ച് മാസത്തിലാണ്‌ സഭ വിട്ടുപോയത്.
പുരോഹിതർക്കും സന്യസ്ഥർക്കുമിടയിൽ ലൈംഗിക അരാജകത്വവും, ആഡംബരജീവിതവും, ധനാസക്തിയും, അധികാരാസക്തിയും കൊടികുത്തിവാഴുകയാണെന്നാണ്‌ ഈ ഗ്രന്ഥത്തിലെ മുഖ്യ ആരോപണം.
സ്വവർഗ്ഗരതിയും നീലച്ചിത്രങ്ങളും സന്യാസഭവനങ്ങളുടെ ഭാഗമായി മാറിയെന്നും വൈദികരുടെ കുമ്പസാരത്തിൽ കിട്ടിയ വെളിപ്പെടുത്തലുകളിൽ നിന്ന് അവരിൽ 60 ശതമാനം പേരും വിധവകളോ, കന്യാസ്ത്രികളോ, സമാജവനിതകളോ, സാധാരണ സ്ത്രീവിശ്വാസികളോ പങ്കാളികളായ രതിസംഗമങ്ങളിലൂടെ കടന്നുപോയിട്ടുള്ളവാരാണെന്ന് അനുമാനിക്കാമെന്നും ഗ്രന്ഥകാരൻ പറയുന്നു.
160 പുറങ്ങളുള്ള ഈ കൃതി ആദ്യപതിപ്പിൽ നൂറു പ്രതികൾ മാത്രമാണിറങ്ങിയത്.
ഗ്രന്ഥകാരൻ തന്നെയാണ്‌ പ്രസാധകൻ.
കേരള സാഹിത്യ അക്കാദമി സെക്രട്ടറി പുരുഷൻ കടലുണ്ടി ആദ്യപതിപ്പിന്റെ പ്രകാശനകർമ്മം നിർ‌വഹിച്ച ഈ കൃതിയ്ക്ക് അവതാരിക എഴുതിയിരിക്കുന്നത് വേലായുധൻ ഇളയിടത്ത് ആണ്‌.
മുൻ‌കന്യാസ്ത്രിയായ ജെസ്മിയുടെ "ആമേൻ: ഒരു കന്യാസ്ത്രിയുടെ ആത്മകഥ" എന്ന വിവാദപരമായ ഗ്രന്ഥത്തിന്റെ പ്രസിദ്ധീകരണത്തിന്‌ ഒരു വർഷത്തിനകം ഇറങ്ങുന്ന ഈ കൃതിയിൽ, കത്തോലിക്കാസഭയിലെ രഹസ്യകൂദാശയായ കുമ്പസാരത്തിൽ ഗ്രന്ഥകാരന്‌ കിട്ടിയതായി പറയപ്പെടുന്ന വിവരങ്ങളെ ആശ്രയിച്ചുള്ള വെളിപ്പെടുത്തലുകളെക്കുറിച്ച് പ്രതികരിച്ച സിറോ മലബാർ സഭയുടെ വക്താവ് ഫാദർ പോൾ തെലേക്കാട്ട്,  "വിശ്വാസികളുടെ വിശ്വാസത്തെ ഒറ്റിക്കൊടുക്കാൻ തയ്യാറായ ഗ്രന്ഥകാരനെപ്പോലുള്ളവരും ജീവിക്കുകയും പ്രവർത്തിക്കുകയും ചെയ്യുന്ന പ്രസ്ഥാനമാണ്‌ സഭ" എന്ന് ഓർമ്മിപ്പിച്ചു.
താൻ കുമ്പസാര രഹസ്യം വെളിപ്പെടുത്തിയിട്ടില്ലെന്ന് പറഞ്ഞ ഗ്രന്ഥകാരൻ, മറ്റ് വൈദികർ ഇത്തരം കാര്യങ്ങൾ പ്രസംഗങ്ങളിൽ തുറന്ന് പറയാറുള്ള കാര്യം ചൂണ്ടിക്കാട്ടി.
൧ "Unfortunately the Church is one in which people like him are also living and working.... He has simply betrayed the trust of the faithful".
അവലംബം ↑ ഒരു വൈദികന്റെ ഹ്രുദയമിതാ, ഷിബു കെ.പി., അച്ചടി:പി.
പി.ജോർജ്ജ് സൺസ്, അങ്കമാലി ↑ മാതൃഭൂമി ദിനപത്രത്തിലെ റിപ്പോർട്ട്, വൈദികരുടെ മൂല്യച്യുതി തുറന്നുകാട്ടി മുൻ വൈദികന്റെ ആത്മകഥ Archived 2010-09-04 at the Wayback Machine .
↑ റ്റൈസ് ഓഫ് ഇൻഡ്യ ദിനപത്രത്തിലെ വാർത്ത, Ex-priest 'exposes' clergy's sex secrets ↑ India Summary, Popular News Summary from India, Oru Vaidikante Hrudayamitha – Here is The Heart of a Priest by ex Father K P Shibu Archived 2010-09-04 at the Wayback Machine .
↑ ജന്മഭൂമി പത്രത്തിലെ വാർത്ത, ഒരു വൈദികന്റെ പീഡിത ഹൃദയമിതാ...
↑ മാധ്യമം പത്രത്തിലെ വാർത്ത, കത്തോലിക്ക സഭയിലെ പീഡനങ്ങളെക്കുറിച്ച് യുവവൈദികന്റെ പുസ്തകം ↑ സഭയിൽ പീഡനവും സ്വവർഗഭോഗവും!
, വെബ് ദുനിയായിലെ റിപ്പോർട്ട് ↑ ഇൻഡ്യൻ എക്സ്പ്രസ് പത്രത്തിലെ വാർത്ത, After nun, former priest writes a tell-all book on sexual exploitation ↑
ഒരു വടക്കൻ സെൽഫി ഇംഗ്ലീഷ് വിലാസം https://ml.wikipedia.org/wiki/Oru_Vadakkan_Selfie
2015ൽ റിലീസ് ചെയ്ത ഹാസ്യ ത്രില്ലർ ചലച്ചിത്രമാണ് ഒരു വടക്കൻ സെൽഫി .
സിനിമ  സംവിധാനം ചെയ്തത് ജി. പ്രജിത്തും തിരക്കഥ നിർവഹിച്ചത് വിനീത് ശ്രീനിവാസനുമാണ്.
ഇതിൽ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത് നിവിൻ പോളി , മഞ്ജിമ മോഹൻ, അജു വർഗീസ് , നീരജ് മാധവ് , വിനീത് ശ്രീനിവാസൻ എന്നിവരാണ്‌.
2015 മാർച്ചിൽ പ്രദർശനത്തിനെത്തിയ ഈ ചലച്ചിത്രം  മികച്ച പ്രദർശനവിജയം നേടി .
നിവിൻ പോളി  അവതരിപ്പിക്കുന്ന ഉമേഷ്‌ എന്ന കഥപാത്രം 42 സപ്പ്ളി ഉള്ള ഒരു നിരുത്തരവാദിത്വപരമായ എഞ്ചിനീയറിംഗ്.
വിദ്യാർഥി ആണ്.
അവൻറെ ഉറ്റ സുഹൃത്തുക്കളാണ് ഷാജിയും ( അജു വർഗ്ഗീസ് ) തങ്കപ്രസാദും (നീരജ് മാധവ്).
പണവും പ്രശസ്തിയും സമ്പാധിക്കാനുള്ള എളുപ്പ വഴി  സിനിമയിൽ നിന്നാണെന്ന് തിരിച്ചറിഞ്ഞവർ പ്രശസ്ത സംവിധായകനായ ഗൗതം മേനോനെ കാണാനായി തിരിച്ചു.
ഉമേഷ്‌ ചെന്നൈയിലേക്ക് ട്രെയിനിൽ യാത്ര തിരിച്ചു.
കൂടെ അയൽക്കാരിയായ  ഡൈസി ഉണ്ടായിരുന്നു .
വീട്ടിൽ തിരിച്ചെത്തിയ ഉമേഷ് ഒരു വലിയ പ്രശ്നത്തിൽ ഏർപ്പെടുകയാണ്.
അവൻറെ മാനം കാക്കാൻ വേണ്ടി അവൻ ഷാജിയുമായി ചെന്നൈയിലേക്ക് പുറപ്പെടുന്നു.
അവിടെ വെച്ചാണ്‌ അവർ തങ്ങളുടെ പ്രശ്നം പരിഹരിക്കാം എന്നേറ്റ ജാക്ക് ട്രാക്കർ ( വിനീത് ശ്രീനിവാസൻ )  എന്ന കഥാപാത്രത്തിനെ പരിചയപ്പെടുന്നത്.
ഒരു വടക്കൻ സെൽഫി എന്ന സിനിമ രണ്ടു നിഷ്കളങ്കമായ  ആൾകാരുടെ ജീവിക്കാൻ വേണ്ടിയുള്ള പോരാട്ടത്തിന്റെ കൌതുകകരമായ കഥയാണ് പറയുന്നത്.
ഡെയ്സി ചെന്നൈയിൽ എത്തിയത് ഫെയ്സ്ബുക്ക് വഴി മാത്രം പരിചയമുള്ള ഹരിനാരായണൻ എന്ന യുവാവിനെ കാണാനാണ്.
എന്നാൽ, ഉമേഷും ഷാജിയും നാട്ടിലേക്ക് മടങ്ങാൻ​ പറ്റാത്തതിനാൽ ഹരിനാരായണനെ തിരഞ്ഞ് പോകുന്നു.
ഈ നാൽവർ സംഘത്തിന്റെ യാത്രയിൽ കഥ പുരോഗമിക്കുന്നു.
അഭിനയിച്ചവർ നിവിൻ പോളി - ഉമേഷ് മഞ്ജിമ മോഹൻ - ഡെയ്സി വിനീത് ശ്രീനിവാസൻ - ജാക്ക് ട്രാക്കർ/ നിവിൻ അജു വർഗ്ഗീസ് - ഷാജി നീരജ് മാധവ് - തങ്കപ്രസാദ് വിജയരാഘവൻ ശ്രീലക്ഷ്മി ബോബി സിംഹ - ജോൺ ഭാസ്കർ സന്തോഷ് കീഴാറ്റൂർ ഭഗത് മാനുവൽ ഹരികൃഷ്ണൻ അവലംബം പുറത്തേക്കുള്ള കണ്ണികൾ Oru Vadakkan Selfie ഇന്റർനെറ്റ് മൂവി ഡാറ്റാബേസിൽ Official Facebook Page MOMdb Page Archived 2015-04-17 at the Wayback Machine .
ഒരു രാത്രിക്കു ഒരു പകൽ
അശോകൻ ചരുവിൽ രചിച്ച ഒരു രാത്രിക്കു ഒരു പകൽ എന്ന കൃതിക്കാണ് 1998-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
ഒരു വഴിയും കുറേ നിഴലുകളും
ടി.എ. രാജലക്ഷ്മി എഴുതിയ നോവലാണ് ഒരു വഴിയും കുറേ നിഴലുകളും .
1960-ലെ കേരള സാഹിത്യ അക്കാദമി അവാർഡ് ഈ കൃതിക്ക് ലഭിച്ചിട്ടുണ്ട്.
സ്ത്രീയുടെ മാനസികവ്യാപാരങ്ങളെ ആഴത്തിൽ വിശകലനം ചെയ്യുന്ന പുസ്തകമാണിതെന്ന അഭിപ്രായമുണ്ടായിട്ടുണ്ട്.
അവലംബം ↑ ↑ Neeru Tandon, Feminism: A Paradigm Shift  Atlantic Publishers and Distributors (2008)താൾ 195.
ഉബ്രംഗള
ഉബ്രംഗള കാസറഗോഡ് ജില്ലയിലെ ഒരു ചെറിയ ഗ്രാമമാണ്.
ഇവിടെ നിന്നും നമ്പർ: 66 ദേശീയ പാതയിലേയ്ക്ക് റോഡുകളുണ്ട്.
കിഴക്കൻ ഭാഗത്തേയ്ക്കുള്ള റോഡ് കർണ്ണാടക സംസ്ഥാനത്തുള്ള സുള്ള്യയിലേയ്ക്കു പോകുന്നു.
സുള്ള്യയിൽ നിന്നും മൈസൂർ ബാംഗളൂർ എന്നിവിടങ്ങളിലേയ്ക്ക് പോകാൻ കഴിയും.
മംഗലാപുരം - പാലക്കാട് പാതയാണ് അടുത്തുകൂടി കടന്നുപോകുന്ന റയിൽപ്പാത.
അടുത്ത റയിൽവേ സ്റ്റേഷൻ കാസർഗോഡ് ആണ്.
കാസർഗോഡു നിന്നും 25 കിലോമീറ്റർ ദൂരമുണ്ട്.
അടുത്ത വിമാനത്താവളം മംഗലാപുരം ആകുന്നു.
↑ https://villageinfo.in/kerala/kasaragod/kasaragod/ubrangala.html ↑ http://www.mapsofindia.com/villages/kerala/kasaragod/kasaragod/ubrangala.html
ഉഭയജീവി ഇംഗ്ലീഷ് വിലാസം https://ml.wikipedia.org/wiki/Amphibian
തവള ഒരു ഉഭയജീവിയാണ്
ജലത്തിൽ ജീവിക്കാൻ പാകത്തിലുള്ള ശാരീരിക പ്രത്യേകതകളുമായി ജനിച്ച്, പൂർണ്ണവളർച്ച പ്രാപിക്കുമ്പോഴേക്കും കരജീവികളുടെ പ്രത്യേകതകൾ സ്വാംശീകരിക്കുന്ന പ്രത്യേക ജീവിവിഭാഗത്തിനെയാണ് ഉഭയജീവികൾ എന്നു വിളിക്കുന്നത്.
തവളയെക്കൂടാതെ ന്യൂട്ട് , സലമാണ്ടർ , സീസിലിയൻ മുതലായ ജീവികളും ഉഭയജീവികളിൽ പെടുന്നു.
ഉഭയജീവികൾ ജലത്തിലോ ജലസാമീപ്യമുള്ള പ്രദേശങ്ങളിലോ ആയിരിക്കും മുട്ടകളിടുന്നത്.
മുട്ടവിരിഞ്ഞുവരുന്ന കുഞ്ഞുങ്ങളെ നിംഫുകൾ എന്നു വിളിക്കുന്നു.
നിംഫുകൾ ജലത്തിൽ ജീവിക്കാൻ നിർബന്ധിതമാണ്.
നിംഫ് ആയിരിക്കുമ്പോൾ ഇവ മത്സ്യങ്ങളെ പോലെ ജലത്തിൽ ജീവിക്കുകയും, മത്സ്യങ്ങളെ പോലെ ശകുലങ്ങൾ ഉപയോഗിച്ച് ജലത്തിൽ ലയിച്ചിരിക്കുന്ന വായു ശ്വസിക്കുകയും ചെയ്യുന്നു.
പൂർണ്ണവളർച്ച പ്രാപിക്കുമ്പോഴേക്കും, ഈ ജീവികൾക്ക് ശ്വാസകോശവും കാലുകളും വളർന്നുവരുന്നു.
ശരീരത്തിന്റെ പിൻഭാഗം വാലായി രൂപാന്തരം പ്രാപിക്കുകയോ പൂർണ്ണമായി ശരീരത്തിന്റെ ഭാഗത്തോടെ ചേരുകയോ ചെയ്യുന്നു.
ജലത്തിൽ കഴിയുന്ന സമയത്തും ഉഭയജീവികൾക്ക് അവയുടേതായ പ്രത്യേകതകളുണ്ട്.
ഉഭയജീവികളുടെ തല മത്സ്യങ്ങളുടേതിൽ നിന്നും തികച്ചും വിഭിന്ന ആകൃതിയും ഘടനയുമുള്ളതായിരിക്കും.
കണ്ണുകളോടനുബന്ധിച്ച് കൺപോളകളും കണ്ണീർ ഗ്രന്ഥികളുമുണ്ടാകും .
മത്സ്യത്തിന് ആന്തരകർണ്ണമാണുണ്ടാവാറ് .
അന്തരീക്ഷത്തിലൂടെയുള്ള ശബ്ദം ഉഭയജീവികൾക്ക് ശ്രവിക്കാനാവും.
സലമാണ്ടർ മറ്റൊരു ഉഭയജീവി
ഉഭയജീവികൾക്ക് കർണ്ണപുടം തലയുടെ പിൻഭാഗത്താ‍വും ഉണ്ടാവുക.
ചില ന്യൂട്ടുകൾക്ക് ശ്വാസകോശം ഉണ്ടാവാറില്ല.
അവ തൊലിപ്പുറത്തുകൂടിയാവും ശ്വസിക്കുക.
ശ്വാസകോശമുള്ള ഉഭയജീവികളുക്കും തൊലിപ്പുറത്തുകൂടി ശ്വസിക്കാനുള്ള കഴിവുണ്ട്.
നട്ടെല്ലുള്ള ജീവികളിൽ ഏറ്റവും ചെറുതാണ് ഉഭയജീവികൾ .
ശുദ്ധജല തടാകങ്ങൾ ,കാട്ടരുവികൾ ,തണ്ണീർതടങ്ങൾ,ഷോലവനങ്ങൾ , നിത്യഹരിത വനങ്ങൾ എന്നിവിടങ്ങളിൽ മാത്രമല്ല,
മണ്ണിനടിയിൽ വരെ ഉഭയജീവികൾ ജീവിക്കുന്നു.
കരയിലും വെള്ളത്തിലും ജീവിക്കാൻ കഴിയുന്ന എല്ലാ ജീവികളും ഉഭയജീവികൾ ആകണം എന്നില്ല.
ഉദാഹരണം ആമ , മുതല എന്നിവ.
വെള്ളത്തിൽ മുട്ട ഇടുന്നതും , മുട്ടകൾക്ക് ഭ്രൂണസ്തരം (Embryonic Membrane) അല്ലെങ്കിൽ തോട് ഇല്ലാതിരിക്കുന്നതും , കരയിലും വെള്ളത്തിലും ജീവിക്കാൻ കഴിയുന്നതും ആയ നട്ടെല്ലുള്ള ജീവികളാണ് ഉഭയജീവികൾ പരിണാമം
നട്ടെല്ലികളുടെ കൂട്ടത്തിൽ മത്സ്യങ്ങളുടേയും ഉരഗങ്ങളുടേയും കൂട്ടത്തിലാണ് ഉഭയജീവികളുടെ സ്ഥാനം.
മത്സ്യങ്ങളിൽ നിന്നാണ് ഉഭയജീവികളുടെ പരിണാമം ആരംഭിക്കുന്നത്.
35 കോടി വർഷങ്ങൾക്കു മുമ്പ് കരയിലേക്കുള്ള ജീവികളുടെ പ്രയാണശ്രമത്തിന്റെ ആദ്യപടിയായി ഉണ്ടായ ജീവികളാണ് ഉഭയജീവികൾ.
ഉഭയജീവികളിൽ നിന്നാണ് ഉരഗങ്ങൾ പരിണമിച്ചുണ്ടായത്.
ഉമ ചൗധരി ഇംഗ്ലീഷ് വിലാസം https://ml.wikipedia.org/wiki/Uma_Chowdhry
അമേരിക്കൻ രസതന്ത്രജ്ഞയാണ് ഉമാ ചൗധരി.
ഐ. ഡു പോണ്ട് ഡി നെമോർസ് ആന്റ് കമ്പനിയോടൊപ്പം ഗവേഷണ , മാനേജ്മെൻറ് തസ്തികകളിൽ ഔദ്യോഗിക ജീവിതം ചെലവഴിച്ചു.
കാറ്റലിസ്റ്റ്സ്, പ്രോട്ടോൺ കണ്ടക്ടേഴ്സ്, സൂപ്പർകണ്ടക്ടേഴ്സ് , മൈക്രോഇലക്ട്രോണിക്സിനുള്ള സെറാമിക് പാക്കേജിംഗ് എന്നിവയുൾപ്പെടെയുള്ള സെറാമിക് വസ്തുക്കളുടെ ശാസ്ത്രത്തിൽ അവർ വൈദഗ്ദ്ധ്യം നേടിയിട്ടുണ്ട്.
1947-ൽ മുംബൈയിലാണ് ചൗധരി ജനിച്ചത്.
അമേരിക്കയിൽ വരുന്നതിനുമുമ്പ് 1968 ൽ ബോംബെ സർവകലാശാലയിൽ നിന്ന് (ഇപ്പോൾ മുംബൈ യൂണിവേഴ്സിറ്റി ) ഭൗതികശാസ്ത്രത്തിൽ ബിരുദം നേടി.
1970-ൽ എഞ്ചിനീയറിംഗ് സയൻസിൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ (കാൽടെക്) നിന്ന് സയൻസിൽ ബിരുദാനന്തര ബിരുദം നേടി.
ഫോർഡ് മോട്ടോർ കമ്പനിയുമായി രണ്ടുവർഷത്തിനുശേഷം മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ (എംഐടി) പ്രവേശിച്ച അവർ 1976-ൽ അവിടെ മെറ്റീരിയൽസ് സയൻസിൽ പിഎച്ച്ഡി നേടി.
കരിയർ ഡ്യുപോണ്ട്
1977-ൽ ഡെലവെയറിലെ വിൽ‌മിങ്ടണിലെ ഡ്യുപോണ്ട് എക്സ്പിരിമെന്റ് സ്റ്റേഷനിൽ ഇ.
ഐ. ഡു പോണ്ട് ഡി നെമോർസ് ആൻഡ് കമ്പനിയുടെ കേന്ദ്ര ഗവേഷണ വികസന വകുപ്പ് ഗവേഷണ ശാസ്ത്രജ്ഞയായി അവർ ഡ്യുപോണ്ടിൽ ചേർന്നു.
1985 ആയപ്പോഴേക്കും സെൻട്രൽ റിസർച്ചിന്റെ റിസർച്ച് മാനേജരായി സ്ഥാനക്കയറ്റം ലഭിച്ചു.
1987-ൽ സെറാമിക് സൂപ്പർകണ്ടക്ടിംഗ് മെറ്റീരിയലുകളിൽ ഡ്യുപോണ്ടിന്റെ ഗവേഷണ ശ്രമങ്ങൾക്ക് നേതൃത്വം നൽകിയ അവർ 20-ലധികം പേറ്റന്റുകളും 50 പ്രസിദ്ധീകരണങ്ങളും സൃഷ്ടിക്കുന്ന ഒരു പ്രോഗ്രാം വികസിപ്പിച്ചു.
1988-ൽ അവർ ഇലക്ട്രോണിക്സ് ഗ്രൂപ്പിന്റെ ലബോറട്ടറി ഡയറക്ടറായി.
1991 ആയപ്പോഴേക്കും അതിന്റെ ഡയറക്ടറായി സ്ഥാനക്കയറ്റം ലഭിച്ചു.
അടുത്ത വർഷം സ്പെഷ്യാലിറ്റി കെമിക്കൽസ് ഗ്രൂപ്പിനായി ജാക്സൺ ലബോറട്ടറിയുടെ ലബോറട്ടറി ഡയറക്ടറായി.
1993-ൽ സ്പെഷ്യാലിറ്റി കെമിക്കൽസ് ആർ ഡി ഡയറക്ടറായി.
1995-ൽ ടെറത്തെയ്ൻ പ്രൊഡക്റ്റുകളുടെ ബിസിനസ് ഡയറക്ടറായി.
രണ്ട് വർഷത്തിനുശേഷം കെമിക്കൽസ് ബിസിനസ് പ്ലാനിംഗ് ആൻഡ് ടെക്നോളജി ഡയറക്ടറായി സ്ഥാനക്കയറ്റം ലഭിച്ചു.
1999 ൽ ഡ്യുപോണ്ട് എഞ്ചിനീയറിംഗ് ടെക്നോളജി ഡയറക്ടറായി സ്ഥാനക്കയറ്റം ലഭിച്ചു.
2006-ൽ ഡ്യുപോണ്ടിന്റെ സീനിയർ വൈസ് പ്രസിഡന്റും ഗ്ലോബൽ ചീഫ് സയൻസ് ആൻഡ് ടെക്നോളജി ഓഫീസറുമായി കമ്പനിയുടെ പ്രധാന ഗവേഷണ പരിപാടികൾക്കും അടിസ്ഥാന രസതന്ത്രം, മെറ്റീരിയൽ സയൻസ്, ബയോടെക്നോളജി എന്നിവയുൾപ്പെടെയുള്ള ഗവേഷണ പരിപാടികളുടെ ഡ്യുപോണ്ട് "അപെക്സ്" പോർട്ട്‌ഫോളിയോയുടെയും ചുമതല ഏറ്റെടുത്തു.
ചീഫ് സയൻസ് ടെക്നോളജി ഓഫീസർ എമെറിറ്റസ് ആയി 2010 സെപ്റ്റംബറിൽ വിരമിച്ചു.
ദേശീയ താല്പര്യത്തിന്റെ വിവിധ സാങ്കേതിക വിഷയങ്ങൾ വിലയിരുത്തുന്നതിനായി നാഷണൽ റിസർച്ച് കൗൺസിലിനായി പഠനഗ്രൂപ്പുകളിൽ ചൗധരി സേവനമനുഷ്ഠിച്ചിട്ടുണ്ട്.
കൂടാതെ നാഷണൽ റിസർച്ച് കൗൺസിലിന്റെ ആഗോളവൽക്കരണ സമിതി (2004) അംഗമായിരുന്നു.
1999 മുതൽ നാഷണൽ അക്കാദമി ഓഫ് സയൻസസും നാഷണൽ അക്കാദമി ഓഫ് എഞ്ചിനീയറിംഗും സ്പോൺസർ ചെയ്യുന്ന സയൻസ് ആൻഡ് എഞ്ചിനീയറിംഗിലെ ദേശീയ കമ്മിറ്റി അംഗമാണ് ചൗധരി.
ഇൻഡസ്ട്രിയൽ റിസർച്ച് ഇൻസ്റ്റിറ്റ്യൂട്ട് (2002-2005), ബാൿസ്റ്റർ ഇന്റർനാഷണൽ ഇങ്ക്.
(2012 -), ലോർഡ് കോർപ്പറേഷൻ (2010 -), അഡ്വൈസറി ബോർഡ് ഫോർ അഡ്വാൻസ്ഡ് ടെക്നോളജി എന്നിവയുടെ ഡയറക്ടർ ബോർഡ്, നാഷണൽ ഇൻസ്റ്റിറ്റ്യൂട്ട് ഓഫ് സ്റ്റാൻഡേർഡ്സ് (NIST, 2010), നാഷണൽ ഇൻവെന്റേഴ്സ് ഹാൾ ഓഫ് ഫെയിം യുഎസ് സർക്കാരിനായുള്ള ഊർജ്ജ വകുപ്പിനുള്ള ലബോറട്ടറി ഓപ്പറേഷൻസ് ബോർഡ് എന്നിവയിൽ സേവനമനുഷ്ഠിച്ചിട്ടുണ്ട്.
2002-ൽ വാഷിംഗ്ടൺ ഡി.സിയിലെ യുഎസ്  ഊർജ്ജ വകുപ്പിനായി ലബോറട്ടറി ഓപ്പറേഷൻസ് ബോർഡിലേക്ക് നിയമിക്കപ്പെട്ടു.
എം‌ഐ‌ടി , പെൻ‌സിൽ‌വാനിയ സർവകലാശാല , പ്രിൻസ്റ്റൺ സർവ്വകലാശാല , ഡെലവെയർ സർവകലാശാല എന്നിവിടങ്ങളിലെ എഞ്ചിനീയറിംഗ് സ്കൂളുകളുടെ ഉപദേശക ബോർഡുകളിൽ ചൗധരി സേവനമനുഷ്ഠിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ Uma Chowdhry എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉബ്സുനുർ ഹോളോ ഇംഗ്ലീഷ് വിലാസം https://ml.wikipedia.org/wiki/Ubsunur_Hollow Ubsunur Hollow covers the western part of the Uvs Nuur drainage basin മങ്കോളിയയുടെ പ്രാദേശിക അതിരിലും, റഷ്യയിലെ റിപ്പബ്ലിക്ക് ഓഫ് ടുവ യിലും വ്യാപിച്ചുകിടക്കുന്ന ലോലമായ പർവതങ്ങളിൽ നിന്ന് ഉത്ഭവിക്കുന്ന ഒരു എന്റോർഹിയെക് നദീതടമോ, അല്ലെങ്കിൽ ഗർത്തമോ ആണ് ഉബ്സുനുർ ഹോളോ (യുവിഎസ് തടാകത്തിന്റെ നദീമുഖമെന്നും അറിയപ്പെടുന്നു.മങ്കോളിയൻ: Увс нуурын хотгор)ഇത് വളരെ വലുതും ആഴം കുറ‍ഞ്ഞതും,  നടുവായി ചെറിയ നദികളുമുള്ള നദീമുഖമാണ്.
പല ചെറിയ നദികളും ഈ വഴി പോകുന്നു.
തന്നു ഒല , ആൽറ്റൈ എന്നീ പർവതപ്രവിശ്യകളിൽ കാണപ്പെടുന്നു, ഉയർത്തപ്പെട്ട സമതലങ്ങളുടേയും, ഗർത്തങ്ങളുടേയും, കലവറയുടെ ഭാഗമാണിത്.
ഉത്തരാർദ്ധഗോളത്തിലെ തെക്ക് തുന്ദ്ര ഭാഗത്താണ്  മിക്ക വടക്കൻ മരഭൂമികളും കൂട്ടിമുട്ടുന്നത്.2003-ലാണ് ഉബ്സുനുർ ഹോളോ -യിനെകുറിച്ച് ലോക പൈതൃകസ്ഥാനപട്ടികയിൽ എഴുതിചേർത്തത്.
യുവിഎസ് നദിയുടെ തുറമുഖത്തിന്റെ മുഴുവൻ വിസ്തൃതി 70,000 കിലോമീറ്റർ സ്കൊയറാണ്.
ഇതിന്റെ ശ്രേഷ്ഠമായ ഭാഗം സ്ഥിതിചെയ്യുന്നച് മങ്കോളിയയിലും ,(Khövsgöl, Zavkhan and Uvs Provinces), റഷ്യയുടെ വടക്കൻ ഭാഗത്തുമായിട്ടാണ്.
പുരാവസ്‌തുശാസ്‌ത്രം
സാംസ്കാരികമായ പൈതൃകത്തിന്റെ പേരിലാണ് ഉബ്സുനുർ ഹോളോ പ്രശസ്തമായത്,ഒപ്പം ഇതാണ് മദ്ധ്യേഷയിലെ ഏറ്റവും പ്രധാനപ്പെട്ട ഇടം, കാരണം ഈ ഇടത്തിന്റെ വായിച്ചെടുത്തു പൂർത്തിയാകാത്ത പുരാവസ്തുശാസ്ത്രവും, പ്രധാനമായി മദ്ധ്യകാലഘട്ടത്തേയും,  ബുദ്ധ ക്ഷേത്രങ്ങളുടേയും,അവശിഷ്ടങ്ങളായ ശവകല്ലറകളായ മൺകോട്ടകളും, കല്ലുകളിലെ കൊത്തുപണികളും, കല്ല് ശിൽപ്പങ്ങളും,  മാണ്.
20,000 ശവകല്ലറകളായ മൺകോട്ടകളവിടെയുണ്ട്, അതിലെ പലതും എജിപ്ഷ്യൻ പിരമിഡുകളേക്കാളും കാലപ്പഴക്കം വന്നവയാണ്.
1995-ലാണ് ലോക പൈതൃകസ്ഥാനത്തിനായി ഉബ്സുനുർ ഹോളോ -യോ മദ്ധ്യേഷ്യയിലെ ഏറ്റവും വലിയ സമഗ്രമായ നീർമറി പ്രദേശമായി നോമിനേറ്റ് ചെയ്തത്.
മദ്ധ്യേഷ്യയിൽ, സ്കിത്ത്യൻസ്, ടർക്ക്സ, ഹൻസ് തുടങ്ങിയ നാടോടി സമുഹങ്ങളിൽ നിന്ന് 40,000 പുരാവസ്തു ഇടങ്ങൾ കണ്ടെത്തിയിട്ടുണ്ട്.
ജന്തു ജീവിതം മങ്കോളിയൻ സ്റ്റെപ്പെ ഹിമപ്പുലി
ഉബ്സുനുർ ഗർത്തം മങ്കോളിയയുടേയും, റഷ്യയുടേയും അതിരിൽ 10,000 കിലോമീറ്റർ സ്കൊയർ വലിപ്പത്തിൽ വ്യാപിച്ചുകിടക്കുന്നു.
കൂടാതെ ഇത് വ്യത്യസ്തമായ കാലാവസ്ഥകളടങ്ങുന്ന ഒരു ഇടമാണ്, ഇവിടെ വ്യത്യസ്ത ഇടങ്ങളിലായി, ഗ്ലേഷ്യറുകളും ആൽപ്പൈൻ തുന്ദ്ര, സബ് ആൽപ്പൈൻ മിഡോവ്സ്, ടൈഗ എന്നീ കാലവസ്ഥകൾ കാണപ്പെടുന്നു.
സൈബിരിയയിലേയും, മദ്ധ്യേഷയിലുമായയുള്ള ഉബ്സുനുറിന്റെ സ്ഥാനമടങ്ങുന്ന ഭുപ്രദേശത്തെ ഫ്ലോറയും, ഫോണയും, ഉയർന്ന ജൈവവൈവിധ്യമുള്ള ഇടമാണ്.
ഈ മലനിരകളിലും, തുന്ദ്ര പ്രദേശത്തുമായി സൈബീരിയൻ റോ മാനും, ആൽറ്റൈ സ്നോകോക്കും ആണ് അധിവസിക്കുന്നത്.
അപകടകാരിയല്ലാത്ത ഹിമകരടിയും ഇവിടെയുണ്ട്.
ടൈഗ പ്രദേശത്ത് കാസ്പിൻ റെഡ് ഡിയർ,ലിന്ക്സ്, വുൾവെറിൻ എന്നിവ ജീവിക്കുന്നു.359തരത്തിലുള്ള പക്ഷിജാലങ്ങൾ ഇവിടെയുണ്ട്, അതുകൊണ്ടുന്നെ ഈ ഉബ്സുനുർ ഗർത്തം സംരക്ഷിക്കപ്പെട്ട ഒരിടമാണ്.
പല പ്രാചീന ജന്തുജീവജാലങ്ങളുടേയും, നാശം ഇവിടെയാണെന്നതിന്റെ തെളിവുകളും കണ്ടെത്തിയിട്ടുണ്ട്.
Notes ↑ ↑ ↑ ↑ ↑
ഉഭയദിശാ പ്രവർത്തനം ഇംഗ്ലീഷ് വിലാസം https://ml.wikipedia.org/wiki/Reverse_Reaction
അഭികാരകങ്ങൾ കൂടിച്ചേർന്ന് ഉത്പന്നങ്ങളുണ്ടാവുകയും ഉത്പന്നങ്ങൾ കൂടിച്ചേർന്ന് അഭികാരകങ്ങളുണ്ടാവുകയും ചെയ്യുന്ന തരത്തിലുള്ള രാസപ്രവർത്തനങ്ങളെ ഉഭയദിശാപ്രവർത്തനങ്ങൾ എന്നു വിളിക്കുന്നു.
ഉഭയദിശാപ്രവർത്തനങ്ങളിൽ അഭികാരകങ്ങളും ഉത്പന്നങ്ങളും തമ്മിൽ ഒരു രാസസംതുലനം രൂപപ്പെട്ടിരിക്കും.
രണ്ട് അഭികാരകങ്ങളും രണ്ട് ഉത്പന്നങ്ങളും ഉൾപ്പെടുന്ന ഒരു ഉഭയദിശാപ്രവർത്തനം താഴെക്കാണും പ്രകാരം രേഖപ്പെടുത്താവുന്നതാണ്.
a A + b B ⇌ c C + d D {\displaystyle aA+bB\rightleftharpoons cC+dD}
എയും ബിയും പ്രതിപ്രവർത്തിച്ച് സിയും ഡിയും ഉണ്ടാവുകയോ സിയും ‍ഡിയും പ്രതിപ്രവർത്തച്ച് എയും ബിയും ഉണ്ടാവുകയും ചെയ്യാവുന്നതാണ്.
ഇത് താപഗതികത്തിലെ ഒരു ഉഭയദിശാപ്രവർത്തനത്തിനുദാഹരണമാണ്.
ദുർബ്ബല അമ്ലങ്ങളും ക്ഷാരങ്ങളും ഉഭയദിശാപ്രവർത്തനത്തിലേർപ്പെടാറുണ്ട്.
കാർബോണിക് അമ്ലത്തിന്റെ രാസപ്രവർത്തനം ഇതിനൊരുദാഹരണമാണ്.
H 2 CO 3 (l) + H 2 O (l) ⇌ HCO − 3 (aq) + H 3 O + (aq) .
ഉഭയദിശാപ്രവർത്തനങ്ങളിലെ രാസസംതുലനം എന്നത് അഭികാരകങ്ങളുടെ ഗാഢതയെയും സംതുലനസ്ഥിരാങ്കം Kയെയും ആശ്രയിച്ചിരിക്കും.
Kയുടെ വില എന്നത് രാസപ്രവർത്തനത്തിന്റെ ഗിബ്സ് സ്വതന്ത്രഊർജ്ജത്തിന്റെ മാറ്റത്തിനെ ആശ്രയിച്ചിരിക്കും.
സ്വതന്ത്ര ഊർജ്ജത്തിന്റെ മാറ്റം വലുതാണെങ്കിൽ (ഏതാണ്ട് 30കിലോജൂൾ പ്രതി മോൾ ആണെങ്കിൽ) സംതുലനസ്ഥിരാങ്കം വലുതായിരിക്കും (log K കാർബൺ ഡയോക്സൈഡ് പുറത്തുപോകുന്നു.
Ca CO 3 + 2HCl → CaCl 2 + H 2 O + CO 2 ↑